Sankt Veit an der Glan
<s>Sankt Veit an der Glan čita se Sankt Fajt na Glanu (slovenski: Šentvid ob Glini) je grad na jugu Austrije od 12,567 stanovnika
, on je i administrativni centar Okruga Sankt Veit an der Glan.</s>

<s>Geografske karakteristike</s>

<s>Sankt Veit an der Glan leži na sjeveru Koruške, na sjeveroistočnom rubu doline rijeke Glan, udaljen dvadesetak km sjeverno od Klagenfurta.</s>

<s>Historija</s>

<s>Za srednjeg vijeka bio je feud Babenbergovca, ali je od 1170. postao feud grofova od Sponheima.</s><s>Prvi put je dokumentiran kao grad 1224.</s>

<s>Sve do 1518. bio je prijestolnica Koruške, u kojoj se kovao novac od 1205. do 1725. (uz manje prekide).</s><s>Ekonomski prosperitet doživio je kad je dobio privilegiju da trguje željeznom robom, koja je važila od 1399. do 1781.</s>

<s>Znamenitosti</s>

<s>Historijski centar grada je gotovo sav i danas okružen srednjovjekovnim bedemima (15. vijek) i nekadašnjim 
jarcima.</s>

<s>Grad ima kasnogotičku parohijsku crkvu, ranogotičku samostansku crkvu posvećenu sv. Mariji, u kojoj su od 
1323. bile klarise, a nakon 1640. franjevci (ukinut 1786.), nekadašnju bolnica crkvu iz 14. vijeka, u kojoj se danas nalazi muzej, gradsku vijećnicu iz 15. vijeka, rekonstruiranu 1754./1755. sa štukaturama na fasadi i arkadama u dvorištu (oko 1540.)</s>

<s>Pored tog tu je i Carinthiahaus, zvan i Knežev dvor iz 1523.-1529., u kojoj je danas lokalni historijski muzej, fontanu iz 1566., barokni kužni stup podignut 1715./1716., zamak Koelnhof (orginalno gotički, rekonstruiran između 1778. - 1884., te renesansni zamak Weyer iz 1532.</s>

<s>Privreda</s>

<s>Od 5,817 zaposlenih koliko ih je bilo 1991. oko 70 % radi u tercijarnom sektoru, a ostali u drvnoj industriji (Funder Industrie GmbH) i građevinarstvu.</s><s>Pored tog u manjim pogonima proizvode se metalne konstrukcije, eksplozivi i predmeti od kože.</s>

<s>Pobratimski gradovi</s>

<s>, Haltern</s>

<s>Izvori</s>

<s>Vanjske veze</s>

<s>Službene stranice Sankt Veit an der Glana 
Gradovi i naselja Koruške
Gradovi u Austriji</s>

